לא ישבו בארצך

איסור לֹא יֵשְׁבוּ בְּאַרְצְךָ הוא מצוות לא תעשה מתוך תרי"ג מצוות, לפיה אסור לתת לגוי שלא קיבל עליו שבע מצוות בני נח לשבת בארץ ישראל.

אסור זה נוהג רק בזמן שיד ישראל תקיפה על אומות העולם.

 מקור המצווה 
"לֹא יֵשְׁבוּ בְּאַרְצְךָ פֶּן יַחֲטִיאוּ אֹתְךָ לִי כִּי תַעֲבֹד אֶת אֱלֹהֵיהֶם כִּי יִהְיֶה לְךָ לְמוֹקֵשׁ". ()

 טעם המצווה 
בתורה נאמר שטעם המצווה כדי שהגויים לא יחטיאו אותנו.

בפשטות הכוונה שלא יחטיאו אותנו בעבודה זרה, ומצווה זו היא בכלל איסורי הרחקת עבודה זרה. לכן היה מקום לדון להתיר גוי שאינו עובד עבודה זרהמשמעות דברי הרמב"ן (דברים כ י) וכן גם בשו"ת הרשב"א (ח"א סימן ח)..

אמנם יש המבינים שכל חטא כלול בזה ולכן גם גוי שאינו עובד ע"ז אסור להכניסו לארץמשמעות דעת הרמב"ם לקמן, וכן כתב הכתב והקבלה שמות כג לג..

 דיני המצווה 
 הישיבה האסורה 
לדעת הרמב"ם כל גוי שלא קיבל עליו שבע מצוות בני נח, אסור לו להיכנס לארץ ישראל אפילו עובר בה רק לסחורה לזמן קצר. לעומת זאת הראב"ד סובר שכל האיסור רק שרוצה לשבת בארץ ישיבת קבע אבל ישיבת עראי אין בזה איסור.

 האנשים שישיבתם אסורה 

לדעת הרמב"ם כל הגוים בזמננו בכלל האיסור, היות שגם אם יקבל עליו שבע מצוות בני נח היות שאין מקבלים גר תושב בזמן שהיובל אינו נוהג אין לו דין גר תושב, וממילא הוא בכלל האיסור.

לדעת הראב"ד גוי שקיבל עליו לקיים שבע מצוות בני נח, אפילו שלא קיבל אותם בבית דין, אינו בכלל האיסור. וכן סוברים רוב הראשוניםרמב"ן (שמות כ, ט) ריטב"א מכות ט., מאירי ע"ז סד:, רלב"ג סוף משפטים התועלת השלישי. ועוד רבים ראה בספר שמיטה כמצוותה שער א' פרק א. .

יש המקילים אף יותר וסוברים שאפילו שלא קיבל עליו בפועל שבע מצוות בני נח, אם הוא מקיים אותם מצד מנהג מדינתו נחשב הוא גר תושב לעניין איסור זה. ולכן רצו הם להקל שאין במוסלמים איסור זה.

הרב הרצוג במאמר שחיבר בערב קום המדינה תחת השם: ״זכויות מיעוטים לפי ההלכה״ במדינה יהודית בארץ ישראל. סמך על דעה מקילה זו בגלל הצורך שלא לסכן את סיכויינו ואת קיומנו כבר בתחילה על ידי הפליות קשות. הרב הרצוג בגלל צורך השעה לדעתו והאיבה הגדולה שיכולה להיווצר אף הרחיב את ההיתר לנוצרים שמאמינים באחדות השםהרב יצחק אייזיק הלוי הרצוג בספרו "תחוקה לישראל על פי התורה" (עמודים 21-12).

לעומת זאת החזון איש סבר שכל שאינו מכיר באמונת ישראל שהתורה היא האמת והיא מחייבת את עם ישראל בתרי"ג מצוות ואת בני נח בז' מצוות אין לו דין גר תושב ואסור להניחו בארץ.

 האיסור בזמן הזה 
לדעת רוב הפוסקים איסור זה נוהג אף היום, שאף שאיננו יכולים לסלק מהארץ את כל הגויים, יש להשתדל שלא להביא גויים חדשיםראה במאמרו של הרב יהודה גרשוני (תחומין ב', "המיעוטים וזכויותיהם במדינת ישראל לאור ההלכה"). . לכן אסור להביא לארץ עובדים זרים, אם לא במקום פיקוח נפשהרב יצחק זילברשטיין חשוקי חמד מסכת עירובין דף סב עמוד א.

לדעת הרב ישראלי היות שלא ניתן לקיים מצווה זו היום בכל פרטיה, שאין לנו אפשרות לסלק את כל הגויים מארצנו, לכן מצווה זו כלל לא נוהגת בזמן הזהספר התורה והמדינה עמוד ק"ה.

אף לגבי הגויים שכבר בארץ יש הסוברים שאף שאין בידינו לקיים את המצווה בפועל בכל פרטיה, עלינו להשתדל לקיימה ככל האפשר, לכן מצווה עלינו לעודד את הגירתם של הגוים בדרכים המקובלות בעולם.

 קישורים חיצוניים 


 הרב יצחק ברנד - קונטרס לא ישבו בארצך.


 ראו גם 
 לא תחנם
 מצוות ירושת הארץ
 גר תושב

 הערות שוליים 

קטגוריה:גוי (יהדות)
קטגוריה:ארץ ישראל ביהדות
קטגוריה:מצוות לא תעשה